बयान में कहा गया है कि भविष्य में दरों में बढ़ोतरी धीरे-धीरे की जायेगी। मौजूदा रफ्तार से दरों के वर्ष 2019 के अंत तक सामान्य स्तर पर आने की उम्मीद है। श्रम समूहों ने फेडरल रिजर्व ब्याज दरों में यथासंभव धीमी रफ्तार से बढ़ोतरी करने का अनुरोध किया है ताकि नये लोगों को नौकरी देना जारी रहे तथा मजदूरी ज्यादा न बढ़ानी पड़े। पिछले तीन महीने में अमेरिका में रोजगार में प्रति माह औसत 2,09,000 की बढ़ोतरी हुई है जो काम करने की उम्र के लोगों की जनसंख्या में वृद्धि की दर से ज्यादा है। सुश्री येलेन ने मुद्रास्फीति के लक्ष्य से दो प्रतिशत से ऊपर निकलने की संभावना से भी इनकार नहीं किया। उन्होंने कहा, यह अमेरिकी लोगों को आगाह करने का सही समय है कि मुद्रास्फीति कभी-कभार दो प्रतिशत से नीचे तो कभी-कभार इससे ऊपर भी रह सकती है। दो प्रतिशत कोई अधिकतम सीमा नहीं है।